P. Hrušovský, podpredseda NR SR: (2001-10-18):
Pýtam sa pána ministra, navrhovateľa tohto návrhu zákona, či sa chce k rozprave vyjadriť. Nech sa páči, pán minister. I. Harna,  minister výstavby a regionálneho rozvoja SR: Ďaku-jem za slovo. Vážený pán predsedajúci, vážené pani poslankyne, páni poslanci, dovoľte mi, aby som zareagoval na príspevky, ktoré odzneli z úst poslancov počas rozpravy k druhému čítaniu. V samotnom zákone, ale aj vo svojom úvodnom vystúpení som zdôraznil, že vlastne tento zákon patrí do tej skupiny zákonov, ktoré súvisia s reformou verejnej správy. Súvisia s ňou preto, lebo vlastne uplatnia princíp subsidiarity, odovzdá-vajú sa kompetencie z ústredných orgánov štátnej správy smerom na samosprávy. To je vlastne základný princíp reformy verejnej správy a zároveň sa definujú pre samosprávy niektoré kompetencie, ktoré nemali ani ústredné orgány. Dosiaľ veľkým problémom regionálneho rozvoja na Slovensku bola práve tá skutočnosť, že chýbal hospodár, chýbal hospodár zodpovedný za regionálny rozvoj, čiže chýbala druhostupňová samospráva, chýbali vyššie samosprávne územné celky a chýbali teda v novej terminológii samosprávne kraje. Pretože regionálny rozvoj je beh na dlhé trate, to je dlhodobý proces a v podmienkach trhovej ekonomiky, keď sa regionálny rozvoj tiež nediriguje a nezabezpečuje prostredníctvom nejakého centrál-neho plánovania, takže aj regionálny rozvoj sa realizuje v podmienkach trhovej ekonomiky a môžu ho zabezpečovať len tie subjekty, ktoré v tom regióne žijú, ktoré sú s regiónom spojené svojou existenciou, subjekty, ktoré poznajú komparatívne výhody regiónu a ktoré poznajú a sú schopné mobilizovať vnútorné zdroje regiónov, či už finančné, či už technické a či aj intelektuálne zdroje. To je aj zmysel princípu partnerstva, ktorý je jedným z veľmi dôležitých princípov regionálneho rozvoja, čiže vytvorením vyšších samosprávnych územných celkov, vytvorením samosprávnych krajov a tým, že sa im dáva do vienka zodpovednosť za regionálny rozvoj. To je už ohromne veľký pokrok, a to, aspoň si myslím, bude jedna zo záruk, že regióny, regionálny rozvoj v ďalšom období naberie na dynamike. Pán poslanec Sopko hovoril vo svojom vystúpení o tom, že doteraj-šia vláda, pardon, terajšia vláda - ale treba povedať, že aj doterajšie vlády, pretože regionálny rozvoj, tie regionálne diferencie, treba povedať úprimne, sa v poslednom období neznižovali, ale regionálny rozvoj sa nedeje nejako mimo rozvoja národného hospodárstva ako celého. Regionálny rozvoj je vlastne súčasťou rozvoja ekonomiky, pretože každá ekonomická činnosť sa uskutočňuje v čase a priestore, to znamená v regiónoch. A regionálny rozvoj sa nemohol odkloniť alebo nemohol byť vyšší, ako je rozvoj celého národného hospodárstva, lebo keď chceme vyčísliť, povedzme, HDP za ekonomiku ako celok, tak ho dostaneme buď ako vážený aritmetický priemer výkonu jednotlivých odvetví národného hospodárstva, alebo keď tomu dáme priestorovú dimenziu, tak potom je to aritmetický priemer výkonnosti jednotlivých regiónov. Čiže sú to spojité nádoby a nedá sa odtrhnúť regionálny rozvoj od národohospodárskeho rozvoja. Keď mi dovolíte, ešte by som chcel zareagovať na niektoré problémy, ktoré vo vystúpení odzneli. Bolo tu kritizované, že predložený návrh zákona nedefinuje dostatočne úlohu centra v regionálnom rozvoji a nie je vyriešená koordinácia regionálneho rozvoja. Iste, regionálny rozvoj je činnosť alebo je proces, za ktorý nemôže byť zodpovedný, keď sa pozeráme zo stupňa ústredných orgánov štátnej správy, jeden rezort, pretože regionálny rozvoj je viacdimenzionálny problém a na jednotlivé špeciálne oblasti regionálneho rozvoja, napríklad rozvoj regiónu nemôže existovať bez rozvoja priemyslu, zodpovednosť ministerstva hospodár-stva bez rozvoja pôdohospodárstva, ministerstvo pôdohospodárstva bez rozvoja dopravnej infraštruktúry, ministerstvo dopravy a spojov, a takto by som mohol menovať ďalšie rezorty. Čiže nemôže si jedno ministerstvo vziať na seba zodpovednosť za celý regionálny rozvoj. Tá zodpovednosť ministerstva výstavby a regio-nálneho rozvoja je definovaná v tomto zákone. Ministerstvo výstavby a regionálneho rozvoja má koordinovať prostredníctvom nástrojov, a tým nástrojom práve národný plán regionálneho rozvoja má koordinovať činnosť týchto rezortov, pretože do vypracovania Národného plánu regionálneho rozvoja sú zatiahnuté, sú integrované práve všetky tie orgány, tie ministerstvá, ktoré v oblasti regionálneho rozvoja sú činné a prispievajú k rozvoju regionálneho rozvoja. Tie sektorové operačné programy, ktoré tu už spomínal, myslím si, pán poslanec Faič, práve vypracúvali tieto jednotlivé rezorty. Boli gestormi vypracovania sektoro-vých operačných programov a  sektorové operačné programy sú súčas-ťou národného plánu regionálneho rozvoja. Tak ako regionálne operačné programy vypracúvali regióny na úrovni NÚC 2 a pri vypracovaní Národného plánu regionálneho rozvoja bola fáza, kde práve sektorové operačné programy a regionálne operačné programy sa zlaďovali, aby sa stretli na spoločnej platforme, aby sa našli spoločné menovatele. Takže koordinácia práve prostredníctvom tohto nástroja  je, myslím si, zabezpečená. Čo sa týka Národného monitorovacieho výboru, ktorý spomínala pani poslankyňa Keltošová, že je to moloch. Áno, je to vlastne orgán početný, početný práve preto, lebo v zmysle princípu partnerstva majú tam zastúpenie ústredné orgány štátnej správy, ktoré sú zodpovedné v oblasti regionálneho rozvoja, majú tam zastúpenie samosprávne kraje, teda budú mať zastúpenie, majú tam zastúpenie v zmysle princípu partnerstva Grémium tretieho sektora, Obchodná a priemyselná komora, čiže všetky subjekty, ktoré majú čo hovoriť do problematiky regionálneho rozvoja. A chcem zdôrazniť, a to vyplýva aj zo štatútu, z ktorého citovala pani poslankyňa Keltošová, že to nie je administratívny aparát, to je jeden výbor, ktorý sa schádza a ktorý pozostáva práve z tých ľudí, ktorí v oblasti regionálneho rozvoja sú činní. Čo sa týka regionálnych monitorovacích výborov, sú práve na úrovniach jednotlivých NÚC 2, tiež nejde o aparáty, ale o koordináciu činnosti v regióne práve cestou týchto inštitúcií. A k týmto inštitúciám, tak ako je Národný monitorovací výbor, ako sú regionálne monitorovacie výbory, chcem povedať, že to sú tie administratívne štruktúry, ktoré Európska komisia vyžaduje k tomu, aby podpora, ktorá z Európskej únie alebo z Európskej komisie je poskytovaná prostredníctvom predvstu-pových fondov Slovensku, aby boli pod dostatočným verejným dohľa-dom. Boli spomenuté ako orgány a možno zbytočné orgány regionálne rozvojové agentúry. Chcem povedať, že regionálne rozvojové agentúry nie sú aparátom ministerstva výstavby a regionálneho rozvoja. Regio-nálne rozvojové agentúry sú samostatné právnické osoby, sú to zdru-ženia právnických osôb, ktoré majú s ministerstvom výstavby a regionál-neho rozvoja zmluvný vzťah, čiže nie sú nijakým aparátom ministerstva. A pri konštituovaní integrovanej siete regionálnych rozvojových agentúr sme ich vytvárali práve z toho dôvodu, lebo po vzniku vyšších samo-správnych územných celkov budú asi veľmi intenzívne využívané práve pre tento orgán zodpovedný za regionálny rozvoj. Ďakujem za slovo.